VENDIM
Nr. 382, datë 31.8.2022

PËR MIRATIMIN E TARIFAVE TË SHËRBIMIT TË FURNIZIMIT ME UJË DHE LARGIMIN E UJËRAVE TË NDOTURA PËR SHOQËRINË UJËSJELLËS-KANALIZIME KUKËS SHA

Në mbështetje të neneve 13, 14, 21 dhe 22, të ligjit nr. 8102, datë 28.3.1996, “Për kuadrin rregullator të sektorit të furnizimit me ujë dhe largimit e përpunimit të ujërave të ndotura”, i ndryshuar (ligji nr. 8102), vendimit të Komisionit Kombëtar Rregullator nr. 39, datë 9.12.2015, “Për miratimin e politikës tarifore për shërbimin e furnizimit me ujë dhe largimit e përpunimit të ujërave të ndotura” (vendimi nr. 39), vendimit të Komisionit Kombëtar Rregullator nr. 40, datë 9.12.2015, “Për miratimin e dokumentacionit mbështetës për miratimin e tarifave për shërbimin e furnizimit me ujë, largimin e përpunimin e ujërave të ndotura” (vendimi nr. 40), vendimit të Komisionit Kombëtar Rregullator nr. 41, datë 9.12.2015, “Për miratimin e procesit të miratimit të tarifave për shërbimin e furnizimit me ujë, largimin e përpunimin e ujërave të ndotura” (vendimi nr. 41), vendimit të Komisionit Kombëtar Rregullator nr. 42, datë 9.12.2015, “Për miratimin e metodologjisë për vendosjen e tarifave për shërbimin e furnizimit me ujë dhe largim e përpunimin e ujërave të ndotura” (vendimi nr. 42), 

KOMISIONI KOMBËTAR RREGULLATOR,

[bookmark: _Hlk528749962][bookmark: _Hlk106804521]në mbledhjen e datës 31.8.2022 pasi shqyrtoi dokumentacionin e paraqitur nga Drejtoria Tekniko-Ekonomike mbi kërkesën e Ujësjellës-Kanalizime Kukës sh.a. për miratimin e tarifave të shërbimit të furnizimit me ujë dhe kanalizime, me anë të shkresës nr. 491 prot, datë 19.10.2021, me lëndë “Kërkesë për nivel të ri tarifor për shërbimin e furnizimit me ujë të pijshëm dhe largimin e ujërave të ndotura”, të paraqitur pranë Entit Rregullator të Sektorit të Furnizimit me Ujë dhe Largimit e Përpunimit të Ujërave të Ndotura (ERRU) për ndryshimin e tarifave në zonën e shërbimit për të tri kategoritë e konsumatorëve, të shoqëruar me dokumentacionin përkatës sipas përcaktimeve të parashikuara në ligjin nr. 8102 dhe vendimin nr. 40 të KKRR-së, 

VËREN SE: 

[bookmark: _Hlk14333638][bookmark: _Hlk91577610]1. Paraqitja e kërkesës për nivel të ri të tarifave volumetrike dhe fikse të shërbimit të furnizimit me ujë dhe largimit të ujërave të ndotura të shoqërisë UK Kukës, është në përputhje me përcaktimet dhe procedurën e parashikuar në vendimin nr. 40, prandaj me vendimin nr. 537, datë 30.12.2021 vendosi fillimin e procedurës për shqyrtimin e aplikimit për propozimin e bërë nga UK Kukës për nivel të ri tarifor për shërbimin e furnizimit me ujë të pijshëm dhe largimin e ujërave të ndotura për të gjithë zonën e riorganizuar të shërbimit në zbatim të VKM-së nr. 63, datë 27.1.2016, “Për riorganizimin e operatorëve që ofrojnë shërbimin e furnizimit me ujë, grumbullimin, largimin dhe trajtimin e ujërave të ndotura”.
2. Ujësjellës-Kanalizime Kukës në dokumentacionin e paraqitur pranë ERRU-së, me shkresë nr. 491 prot., datë 19.10.2021 “Kërkesë për nivel të ri tarifor për shërbimin e furnizimit me ujë të pijshëm dhe largimin e ujërave të ndotura” propozon nivel të ri për tarifat volumetrike për shërbimin e furnizimit me ujë dhe largimin e ujërave të ndotura për secilën zonë për të tria kategoritë e konsumatorëve, si dhe vendosjen e tarifave fikse sipas tabelës së mëposhtme:

   Tabela 1. Tarifat aktuale e të propozuara nga shoqëria sipas kategorisë së konsumatorëve
	Kategoria e klientëve
	Zona e shërbimit

	
	Tarifat aktuale
	Tarifat e propozuara
	Ndryshimi

	A. Shërbimi i FU
	Lekë/m3
	Lekë /m3
	Lekë /m3

	1. Klientë familjarë
	25
	40
	+15

	2. Klientë publikë
	60
	115
	+55

	3. Klientë privatë
	80
	120
	+40

	B. Shërbimi i KUN
	Lekë/m3
	Lekë/m3
	Lekë/m3

	1. Klientë familjarë
	7
	10
	+3

	2. Klientë publikë
	15
	30
	+15

	3. Klientë privatë
	20
	40
	+20

	C. Tarifë fikse shërbimi
	Lekë/muaj/lidhje
	Lekë/muaj/lidhje
	Lekë /muaj/lidhje

	1. Klientë familjarë
	0
	50
	+50

	2. Klientë publikë
	0
	100
	+100

	3. Klientë privatë
	0
	150
	+150



[bookmark: _Hlk69376945][bookmark: _Hlk18486285]3. Shoqëria UK Kukës ofron shërbimin e furnizimit me ujë me treguesit e performancës, përkatësisht: mbulimi me shërbime të FU në nivelin 60.4% të popullsisë në zonën e juridiksionit të saj, uji pa të ardhura në nivelin 56.5%, norma korrente e arkëtimit në 47%, operon me 6.62 staf/1000 lidhje UK dhe me të ardhurat e gjeneruara mbulon 100.3% kostot e O&M. 
4. Në aplikimin e shoqërisë me referencë vitin e mbyllur 2020, si dhe duke konsideruar tarifat e propozuara, shoqëria ka përcaktuar objektivat që do realizohen në vitin 2022. Treguesit kryesorë të performancës për të dy vjetët, përkatësisht 2020–2021, si edhe objektivat për vitin 2022, jepen në tabelën e mëposhtme.

Tabela 2. Treguesit kryesorë të performancës sipas shoqërisë për vitet 2020–2021–2022
	[bookmark: _Hlk535480858]Treguesit e performancës
	Njësia
	Treguesit e performancës sipas shoqërisë


	
	
	Viti 2020
	Viti 2021
	Viti 2022
Parashikimi

	1. Uji pa të ardhura
	%
	56.5
	54.5
	53.7


	2. Mbulimi me ujë
	%
	60.4
	60.7
	63.3


	3. Mbulimi me KUN
	%
	39.9
	39.9
	39.9

	4. Niveli i matjes
	%
	37.8
	37.8
	52.2

	5. Norma e arkëtimit korrente
	%
	47
	47.2
	71.3

	6. Norma e arkëtimit e përgjithshme
	%
	76
	72
	86

	7. Vazhdimësia e furnizimit me ujë 
	orë/ditë
	8.4
	10.2
	12


	8. Eficienca e stafit 
	staf/1000 lidhje UK
	6.62
	7.71
	7.57


	9. Mbulimi i kostove O&M
	%
	100.3
	79.5
	128.6


	10. Mbulimi i kostove totale
	%
	60.4
	55.1
	92.6




[bookmark: _Hlk18486201][bookmark: _Hlk536622332]5. Shoqëria në relacionin e saj e justifikon nevojën e ndryshimit të tarifave sipas argumenteve të mëposhtme:
a) për arsye të riorganizimit në zbatim të VKM-së nr. 63, datë 27.1.2016, “Për riorganizimin e operatorëve që ofrojnë shërbimin e furnizimit me ujë të pijshëm, grumbullimin, largimin dhe trajtimin e ujërave të ndotura”;
b) aplikon për tarifa FU dhe KUN pranë ERRU-së pasi tarifave aktuale u ka mbaruar afati;
c) aplikon për vendosjen e tarifës fikse dhe për rritje të tarifave variabël për shkak të nevojës për të ardhura dhe krijimin gradual të qëndrueshmërisë financiare.
6. Gjatë procesit të analizës teknike ekonomike sipas metodologjisë së llogaritjes së tarifave të përcaktuar në vendimin nr. 42, ERRU-ja ka kërkuar informacion shtesë nga UK Kukës, si dhe ka verifikuar nëpërmjet kontrollit në subjekt saktësinë e të dhënave të vëna në dispozicion nga Shoqëria.
[bookmark: _GoBack]7. Në vlerësimin e tarifave të propozuara dhe treguesve të performancës, si dhe në analizën ekonomike financiare, janë marrë në konsideratë përmbushja nga UK Kukës e kritereve të mëposhtme:
a) kërkesave të ligjit nr. 8102, si dhe të akteve nënligjore dhe kuadrit rregullator në fuqi, në mënyrë të veçantë mbrojtjen e konsumatorëve nga çmimet monopol;
b) kërkesave të ligjit nr. 9121, datë 28.7.2003, “Për mbrojtjen e konkurrencës”, të ndryshuar (ligji nr. 9121), për moslejimin e abuzimit me pozitën dominuese në treg të ndërmarrjes nëpërmjet vendosjes, në mënyrë të drejtpërdrejtë ose të tërthortë, të çmimeve të padrejta të shitjes apo e kushteve të tjera të tregtimit;
c) kërkesave të ligjit nr. 9902, datë 17.4.2008 “Për mbrojtjen e konsumatorëve”, të ndryshuar;
[bookmark: _Hlk526152854]d) orientimit drejt mbulimit të kostove të justifikuara të operimit dhe të mirëmbajtjes;
e) orientimit të tarifave të secilit shërbim FU dhe KUN drejt kostove të secilit shërbim FU dhe KUN;
f) tarifat e propozuara nga operatori të jenë në përputhje të plotë me parimin ligjor rregullator mbi përballueshmërinë e tyre nga ana e konsumatorëve familjarë;
g) tarifat e propozuara nuk sjellin për pasojë efekte negative në mjedis nga veprimtaria e operatorit në zonën e shërbimit që ato do të aplikohen;
h) propozimin për tarifa nga shoqëria, ERRU nuk e konsideron në përputhje me metodologjinë për shkak të rritjes së menjëhershme të tarifave volumetrike, referuar kjo analizës tekniko-ekonomike, si dhe realizimit të objektivave të performancës të përcaktuara.
8. Në bazë të analizës, verifikimeve dhe komunikimit me stafin drejtues të shoqërisë konsiderohen të arritshëm objektivat mbi treguesit e performancës të vendosura nga ERRU-ja dhe për këtë kjo e fundit ka vendosur për shoqërinë UK Kukës detyrat si më poshtë:
a) të kryejë vlerësimin e “Ujit të prodhuar” bazuar në regjistrimet ditore të prodhimit, në çdo pike ku ai përftohet, për sa kohë që asnjë nga burimet, S/P dhe depot nuk kanë të instaluar ujëmatës, vlerësimi i prodhimit do të bëhet me metoda alternative inxhinierike të thjeshta;
b) duke pasur parasysh problematikën në hartimin e bilancit të ujit, në kuadër të programeve të trajnimit nga SHUKALB-ja të trajnojë stafin profesionist mbi njohjen, hartimin e bilancit të ujit dhe përllogaritjen e komponentëve të tij, për një vlerësim real të UPA (humbjeve). 
c) të realizojë reduktimin e nivelit të treguesit UPA duke u fokusuar në aksionin për gjetjen dhe eliminimin e lidhjeve të paligjshme kryesisht në rrjetin e shpërndarjes, si dhe në sigurimin dhe përdorimin me efikasitet të investimeve për uljen e humbjeve fizike (sidomos në tubacionet ku ka çarje të shpeshta), në transmetim dhe shpërndarje.
d) të vendosë prioritet pajisjen me matës të klientëve familjarë dhe jofamiljarë të cilët faturohen aforfe, në mënyrë që të paguajnë sasinë e ujit që konsumojnë.
e) të zbatoje normën e konsumit prej 150 litra/ditë/person (4.5 m3/ditë/person) për klientët familjarë aforfe sipas vendimit 102, datë 16.3.1992 “Për normat e përdorimit dhe çmimit të ujit të pijshëm në qytet dhe fshat” dhe sipas analizës dhe rregullimit të ERRU-së.
f) të marrë masa si monitorim, ndërprerje të shërbimeve të klientëve që nuk paguajnë, gjithashtu shtim të qendrave ku paguhen faturat, pagesa bankare, apo pagesa on-line për përmirësimin e treguesit norma korrente e arkëtimit; 
g) të jepen të argumentuara të gjitha pozicionet e punës për të gjithë punonjësit në listëpagesë dhe të merret në konsideratë mundësia e reduktimit të punonjësve në pozicionin manovrator, në mënyrë që të përmirësohet efiçenca e stafit dhe rrjedhimisht të ulen edhe kostot e punës;
h) të krijojë dhe mirëmbajë sisteme të informacionit teknik dhe financiar në përputhje me metodologjinë e vendosjes së tarifave që të mundësohet verifikimi i të dhënave;
i) pas përmbushjes së të gjitha rekomandimeve dhe treguesve të performancës të caktuara nga ERRU-ja të riaplikojë për nivel tarifor në vitin 2024 me qëllim 100% mbulimin e kostove totale, duke i dhënë prioritet tarifës fikse pasi UK Kukës ka një numër të konsiderueshëm të klientëve inaktivë.
[bookmark: _Hlk8043173]Komisioni Kombëtar Rregullator, pasi vlerësoi tarifat e propozuara nga operatori mbi bazën e Metodologjisë, të miratuar me vendim nr. 42, datë 9.12.2015, “Për miratimin e metodologjisë për vendosjen e tarifave për shërbimin e furnizimit me ujë dhe largim e përpunimin e ujërave të ndotura”, si dhe akteve të tjera rregullatore që lidhen me të, arrin në konkluzionin se tarifat e propozuara sipas analizës së kryer janë të bazuara dhe në zbatim të kritereve ligjore referuese lidhur me kostot e pranueshme dhe të justifikuara si dhe përballueshmërinë, nuk janë të padrejta dhe të vendosura në kushtet e abuzimit me pozitën dominuese në treg të operatorit ekonomik në kuptim të ligjit nr. 9121, “Për mbrojtjen e Konkurrencës”, të ndryshuar, dhe ligjin nr. 9902 “Për mbrojtjen e konsumatorëve”, për gjithë sa më sipër, në zbatim të neneve 13, 14 dhe 22, të ligjit nr. 8102, datë 28.3.1996, “Për kuadrin rregullator të sektorit të furnizimit me ujë dhe largimit e përpunimit të ujërave të ndotura”, i ndryshuar,

VENDOSI:

[bookmark: _Hlk112669032]1. Miratimin e tarifave për shoqërinë Ujësjellës-Kanalizime Kukës si më poshtë:
Tabela 3. Tarifat e miratuara nga ERRU për shoqërinë Ujësjellës-Kanalizime Kukës
	Kategoria e klientëve
	Njësia
	Tarifat sipas vendimit

	A. Shërbimi i furnizimit me ujë 

	1. Klientë familjarë
	Lek/m3
	30

	2. Klientë publikë
	Lek/m3
	80

	3. Klientë privatë
	Lek/m3
	100

	B. Shërbimi i largimit të ujërave të ndotura

	1. Klientë familjarë
	Lek/m3
	10

	2. Klientë publikë
	Lek/m3
	20

	3. Klientë privatë
	Lek/m3
	30

	C. Tarifë fikse shërbimi

	1. Klientë familjarë
	Lek/muaj/lidhje
	50

	2. Klientë publikë
	Lek/muaj/lidhje
	100

	3. Klientë privatë
	Lek/muaj/lidhje
	100
















[bookmark: _Hlk1397188][bookmark: _Hlk8044739]2. Objektivat e treguesve kryesorë të performancës për vitin 2023 për UK Kukës do të jenë:
Tabela 4. Objektivat e treguesve kryesorë të performancës për vitin 2023 për UK Kukës
	[bookmark: _Hlk7768186]Treguesit e performancës
	Njësia e matjes
	Objektivat për vitin 2023 të përcaktuar nga ERRU-ja

	
	
	

	1. Uji pa të ardhura
	%
	48.9

	2. Mbulimi me ujë
	%
	63.3

	3. Mbulimi me KUN
	%
	39.9

	4. Niveli i matjes
	%
	52.2

	5. Norma e arkëtimit korrente
	%
	71.3

	6. Norma e arkëtimit të përgjithshme
	%
	86

	7. Vazhdimësia e furnizimit me ujë
	orë/ditë
	12

	8. Eficienca e stafit
	staf/1000 lidhje UK
	7.57

	9. Mbulimi i kostove O&M
	%
	120.9

	10. Mbulimi i kostove totale
	%
	84


3. Pagesa rregullatore vjetore për shoqërinë Ujësjellës-Kanalizime Kukës sh. a. do të jetë 0.6% e të ardhurave vjetore të parashikuara nga aktiviteti.
4. Lidhjen e kontratës me UK Kukës brenda 30 ditëve nga data e njoftimit sipas pikës 4, të nenit 22, të ligjit nr. 8102.
5. Ky vendim hyn në fuqi më datë 1.10.2022 dhe është i vlefshëm deri në miratimin e tarifave të reja.
Ky vendim botohet në Fletoren Zyrtare.

KRYETAR
Ndriçim Shani



